Ča ću ja z voli


Napomena 
Vrlo slabo uščuvana pjesma. Stanovita sažetost postignuta, zbog osobito nepovoljnih prilika. Sumnjamo u bilo kakav kazivačev prilog u tom pravcu. Jednostavno ju je slabo znao.

Varijante iz raznih publikacija te istarskih rukopisnih zbirka 

1.	A. Juranić, »Vienčić narodnih pjesama«. Zadar, 1865., str. 51—52 (»Mito«). Početni stih: »Zibala Jane Pavla ditića«. Pjesma je s otoka Krka. Donosimo je ovdje čitavu, jer nam se čini najcjelovitija i jer je najranije štampana:
Zibala Jane Pavla ditića, 
zibala ga je celih devet let, 
deseto lito mito pitala.
»Ča ćes ti, Jane, za mito tvoje, 
»’Oćeš ti, Jane, Pavlove dvore?«
»Ja dvore jimam, dvorova niman!« 
»’Oćeš Jane, Pavlove kuće?«
»Ja kuće jimam, stanara niman!« 
»’Oćeš ti, Jane, Pavlove mesta?« 
»Ja mesta jimam, težaka niman!« 
»’Oćeš ti, Jane, Pavlove šume?«
»Ja šume jimam, lugara niman!«
»’Oćeš ti, Jane, Pavlove vole?«
»Ja vole jimam, volara niman!« 
»’Oćeš ti, Jane, Pavlove ovce?« 
»Ja ovce jimam, ovčara niman!« 
»’Oćeš ti, Jane, Pavlove konje?« 
»Ja konje jimam, konjika niman!« 
»'Oćeš ti Jane, Pavlovo zlato?« 
»Ja zlato jimam, zlatara niman!« 
»’Oćeš ti, Jane, Pavlovo ruho?« 
»Ja ruho jimam, a muža niman!« 
»’Oćeš ti, Jane, Pav’a ditića?«
»To sam ja, majko, samo želila!«
2. Stj. Mažuranić, »Hrvatske narodne pjesme (čakavske)«. Crikvenica, 1907., ). popunjeno izdaje, str. 243 (»Ane hoće Pavla za mito«). Početni stih: »Zibala j’ Ane Pavla ditića«.

3. Vj. Štefanić, »Narodne pjesme otoka Krka«. Zagreb, 1944., III., Iz različitih izvora, br. pjesme: 92 (»Zibala Jane«). Početni stih: »Zibala Jane Pavla ditića«.

4. Dr. V. Zganec, »Hrvatske narodne pjesme, kajkavske«. Matica Hrvatska Zagreb, 1950., br. pjesme: 297 (»Gizdava djevojka i junak«). Početni stih: »Šetala se devojka po visokom gradu«. Pjesma je iz Varaždina. Primjeru u našem izboru, sliče samo neki stihovi:
»Aj devojka, đevojka, zemi me za slugu!« 
»Za slugu bi te vzela, sluge mi ne treba.«
5. N. Karabaić, »Muzički folklor Hrvatskog primorja i Istre«. Rijeka, 1956., str. 43., br. pjesme: 29. Početni stih: »Zibala j’ Jane Pavla ditića«. Pjesma je iz Malinske na otoku Krku.

6. »Zbornik za narodni život i običaje Južnih Slavena«. Jug. Akademija, Zagreb, 1957., XXXIX., str. 372 (Ivo Jardas: Kastavština). Naslov pjesme: »Zibala Ane«. Početni stih: »Zibala Ane, zibala Ane«.

7. Volčić, rkp. MH 59 I, br. 50 (»Silvisoke«). Početni stih: »Hod’ me služit, Silvisoke, jedno leto dan«. Osobito ovaj stih u pjesmi podsjeća na naš primjer:
Ovce imam, ljube nimam, srdcu mi ne gre.
Samo što u ovoj pjesmi mladić odgovara, a ne djevojka kao u varijanti koju smo cdabrali.

8. Bonifačić Rožin, rkp. INU 140, br. 102. Početni stih: »Šile vile šil šil visoki«. Samo početak pjesme nalik našem primjeru, drugo ne. Očito je ova varijanta kontaminacija dviju pjesama. Drugi dio pjesme je i metrički drugačije oblikovan, pa se i po tome vidi njena podvojenost.

9. Bošković-Stulli, rkp. INU 78, br. 11. Početni stih: »Zibala Jane Pavla ditića«.

10. Ibid., rkp. INU 84, br. 25. Početni stih: »Zibala Jane svoga maloga«. Nije mnogo odmakla od početka. Treći stih, posljednji, kao da ima tendenciju, da proslijedi s drukčijiml sadržajem.

11. Ibid., rkp. INU 96, br. 22. Početni stih: »Zibala Jajninane, zibala Jajninane«.

12. Delorko, rkp. INU 98, br. 22. Početni stih: »Zibala Jane Pavla ditića«. Nešto jednostavnijim načinom domogla se svršetka.

13. Ibid., br. 23. Početni stih: »Zibala Jane Pavla ditića«.

14. Ibid.. br. 113. Početni stih: »Zibala Ane Pavla ditića«. Skraćena varijanta s namjerom da nasmije.

15. Francetić, rkp. INU 239, br. 134. Početni stih: »Služil san te jeno lito«. Pjesma dovršena, ali u znatno bržem tempu nego ostale.

16. Jardas, rkp. INU 79, br. 28. Početni stih: »Služija san jeno lito manje jedan
dan«.		

17. Jelenović, rkp. INU 97, br. 22. Početni stih: »Zaspala je majahna divojka«. Kontaminacija triju pjesama od kojih je samo treća povezana s našim primjerom.

18. Karabaić, not. rkp. INU 151, br. 73. Početni stih: »Zibala Ja-(nina)-ne«. Fragment, koji je pao na to, da svojim tekstom isključivo služi prohtjevima melodije.

19. Matetić-Ronjgov, not. rkp. INU 36, br. 10. Početni stih: »Zibala j’ Ane Pavla ditića«.

20. Ibid., br. 12. Početni stih: »Aj zibala j’ Ane, ma, Pavla	ditića«.

21. Ibid., not.	rkp. INU 148, br. 13. Početni stih: »Služia san te jedno liito
manje jedan dan«.

22. Ibid., not. rkp, INU 165, br. 16. Početni stih: »Zibala (j) Ane Pavla ditića«
Nedovršena.

23. Ibid., br. 35. Početni stih: »Zibala (j) Ane Pavla	ditića«.

24. Taš, rkp. INU 94, br. 9. Početni stih: »Zibala Ane Pavla djetića«. Drugi dio pjesme pripada pjesmi br. 10 u trećem dijelu našeg izbora.

Референце

Извор
Istarske narodne pjesme, uredio, napisao uvod i prozumačio Olinko Delorko, Institut za narodnu umjetnost, Zagreb, Narodno stvaralaštvo Istre, knjiga 2, 1960., str. 50-52.

Женске народне песме
Истарске народне пјесме - Делорко